

PROJEKTS uz 04.06.2025.

Domes ārkārtas sēdē 11.06.2025.

sagatavotājs: Everita Kāpa

ziņotājs: Everita Kāpa

LĒMUMS

Ādažos, Ādažu novadā

2025. gada 11. jūnijā **Nr.**«DOKREGNUMURS»

**Par pašvaldības SIA “Ādažu ūdens” pamatkapitāla palielināšanu**

Ādažu novada pašvaldības dome 2023. gada 25. janvārī pieņēma lēmumu Nr. 38 “Par SIA “Garkalnes ūdens” reorganizāciju” (turpmāk – Lēmums), konceptuāli atbalstot SIA "Garkalnes ūdens", reģ. Nr. 40103217948 reorganizāciju sašķelšanas ceļā, kur SIA mantu, finanses, tiesības un saistības iegūtu 2 uzņēmumi:

1. Ropažu novada pašvaldības SIA “Garkalnes inženiertīkli”, reģ. Nr. 40103280684 (turpmāk - Iegūstošā sabiedrība 1) ūdenssaimniecības pakalpojumu sniegšanai Ropažu novada Garkalnes pagasta Priedkalnē, Bukultos un Baltezerā;
2. Ādažu novada pašvaldības SIA “Ādažu ūdens”, reģ. Nr. 40003929148 (turpmāk –Iegūstošā sabiedrība 2) ūdenssaimniecības pakalpojumu sniegšanai Ādažu novada Ādažu pagasta Baltezerā un Alderos.

Sadalāmā SIA “Garkalnes ūdens” pēc reorganizācijas beigs pastāvēt bez likvidācijas procesa, saskaņā ar Komerclikuma 336. panta otro daļu.

SIA “Garkalnes ūdens” 2 958 535 kapitāldaļas, jeb ̴ 81,93 % (no pamatkapitāla) pieder Ropažu novada pašvaldībai, un 652 637 kapitāldaļas, jeb ̴ 18,07 % pieder Ādažu novada pašvaldībai.

Ar SIA “Garkalnes ūdens” 03.02.2025. dalībnieku sapulces lēmumu tika saskaņots, un vēlāk parakstīts reorganizācijas līguma projekts ar visām tās reorganizācijā iesaistītajām kapitālsabiedrībām, kas tika arī iesniegts Latvijas Republikas Uzņēmumu reģistram (turpmāk – UR). Latvijas Republikas Uzņēmumu reģistra notārs 11.03.2025. pieņēma lēmumus par reorganizācijas līguma projekta pievienošanu visu reorganizācijā iesaistīto sabiedrību reģistrācijas lietai (publicēts: Latvijas Republikas Uzņēmumu reģistra datu bāzē (<https://info.ur.gov.lv/#/legal-entity/40103217948/> un <https://info.ur.gov.lv/?#/legal-entity/40103280684/><https://info.ur.gov.lv/?#/legal-entity/40003929148>).

Atbilstoši ar Lēmumu noteiktajiem reorganizācijas nosacījumiem, Iegūstošās sabiedrības 2 pamatkapitāls tiks palielināts, ieguldot tajā SIA “Garkalnes ūdens” mantu, kas nepieciešama ūdenssaimniecības pakalpojumu sniegšanai Ādažu novada Ādažu pagasta Baltezerā un Alderos, un par summu, kuras vērtība nosakāma atbilstoši Publiskas personas kapitāla daļu un kapitālsabiedrību pārvaldības likuma 132. panta otrajai daļai un Komerclikuma 154. pantam, bez jaunu dalībnieku uzņemšanas, pretī saņemot attiecīgu jaunu daļu skaitu.

SIA “Garkalnes ūdens” 28.01.2025. noslēdza līgumu Nr. L14487/ER/2025 ar SIA “EIROEKSPERTS”, reģ. Nr. 40003650352, par SIA “Garkalnes ūdens” mantas novērtēšanu un atzinuma sniegšanu UR par mantas pietiekamību iegūstošo kapitālsabiedrību pamatkapitāla palielināšanai. SIA “EIROEKSPERTS” 27.05.2025. iesniedza SIA “Garkalnes ūdens” aktīvu un saistību novērtējumu atbilstoši SIA “Garkalnes ūdens” 03.02.2025. dalībnieku sapulcē apstiprinātai mantas, tiesību un saistību sadales metodikai reorganizācijas ietvaros uz 31.03.2025.

SIA “Garkalnes ūdens” nododamo aktīvu bilances vērtība Iegūstošajai sabiedrībai 1 uz 2025. gada 31. martu bija EUR 2 303 467,00, savukārt Iegūstošajai sabiedrībai 2 tā bija EUR 569 657,00. Minētos aktīvus SIA “Garkalnes ūdens” nodos Iegūstošajām sabiedrībām saskaņā ar SIA “EIROEKSPERTS” veikto aktīvu un saistību sadalījumu, kas atspoguļosies savstarpēji parakstītā pieņemšanas – nodošanas aktā.

SIA “EIROEKSPERTS” novērtējumā secināts, ka SIA “Garkalnes ūdens” manta ir pietiekama Iegūstošai sabiedrībai Nr.1 pamatkapitāla palielināšanai par EUR 2 303 467,00 (divi miljoni trīs simti trīs tūkstoši četri simti sešdesmit septiņi *euro)* un Iegūstošās sabiedrības 2 pamatkapitāla palielināšanai par EUR 569 657,00 EUR (pieci simti sešdesmit deviņi tūkstoši seši simti piecdesmit septiņi *euro)*.

Publiskas personas kapitāla daļu un kapitālsabiedrību pārvaldības likuma (turpmāk – Pārvaldības likums) 132. panta pirmā daļa nosaka, ka, ja iegūstošajai sabiedrībai reorganizācijas procesā jāpalielina pamatkapitāls, novērtē katras sadalāmās kapitālsabiedrības attiecīgo mantas daļu, lai noteiktu tās pietiekamību iegūstošās kapitālsabiedrības pamatkapitāla palielināšanai. Pārvaldības likuma 132. panta otrā daļa nosaka, ka novērtēšanu veic un rakstveida atzinumu sniedz persona, kura iekļauta mantiskā ieguldījuma vērtētāju sarakstā.

Atbilstoši Pārvaldības likuma 151. panta ceturtajai daļai atvasinātas publiskas personas augstākā lēmējinstitūcija pieņem lēmumu par mantas iegūšanu atvasinātas publiskas personas kapitālsabiedrības īpašumā.

Pamatojoties uz Pašvaldību likuma 10. panta pirmās daļas 9. punktu, Publiskas personas kapitāla daļu un kapitālsabiedrību pārvaldības likuma 128. panta pirmo un otro daļu, 130. pantu, 132.p anta pirmo daļu, 151. panta ceturto daļu, Komerclikuma 336. panta pirmo, otro, ceturto un sesto daļu, kā arī 366. pantu, Ādažu novada pašvaldības dome

**NOLEMJ:**

1. Reorganizācijas rezultātā palielināt SIA “Ādažu ūdens”, reģ. Nr. 40003929148 pamatkapitālu, ieguldot sadalīšanas procesa sašķelšanas ceļā SIA "Garkalne ūdens" piederošu mantu, kas nepieciešama ūdenssaimniecības pakalpojumu sniegšanai patērētājiem Ādažu novada Ādažu pagasta Baltezerā un Alderos, ar kopējo mantiskā ieguldījuma vērtību 2025. gada 31. martā EUR 569 657,00 (pieci simti sešdesmit deviņi tūkstoši seši simti piecdesmit septiņi *euro*), pretī saņemot attiecīgu jaunu daļu skaitu.
2. Kapitāla daļu turētāja pārstāvim organizēt SIA “Ādažu ūdens” un SIA "Garkalne ūdens" dalībnieku sapulces par kapitālsabiedrību reorganizāciju, pamatkapitāla palielināšanu, statūtu izmaiņām un apstiprināt pamatkapitāla palielināšanas noteikumus atbilstoši lēmuma 1.punktam.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - GU, ĀU, Ropažu novada pašvaldība, JIN, IDR

Everita Kāpa, 25762764